অধঃমূত্ররন্ধ্রতা
অধঃমূত্ররন্ধ্রতা (ইংরেজি: Hypospadias) হচ্ছে মুত্রনালির সহজাত অপগঠন যার ফলে মূত্ররন্ধ্র শিশ্নের মাথায় না থেকে শিশ্নের নিচের দিকে থাকে। মানুষের জন্মগত অস্বাভাবিকতার মধ্যে এটি দ্বিতীয় যা প্রতি ২৫০ জন পুরুষের মধ্যে একজনে হয়ে থাকে। অবস্থানভেদে মূত্ররন্ধ্রতা তিনরকমের হতে পারে। মুত্ররন্ধ্র যখন শিশ্নমুণ্ডের নিচের দিকে থাকে তখন তাকে বলা হয় শিশ্নমুণ্ড অধঃমুত্ররন্ধ্রতা। শিশ্নমুণ্ড এবং শিশ্নমুণ্ডের সংযোগস্থলের নিচের দিকে মুত্ররন্ধ্র থাকলে তখন তাকে বলা হয় শিশ্নমুণ্ডশীর্ষ অধঃমুত্ররন্ধ্রতা। আরো পেছনের দিকে শিশ্নমুণ্ডের নিচের মূত্ররন্ধ্রকে বলা হয় শিশ্নকাণ্ড অধঃমুত্ররন্ধ্রতা। অধঃমূত্ররন্ধ্রতার সঙ্গে অধিকাংশক্ষেত্রে থাকে শিশ্নছিলা। যার ফলে শিশ্নত্থানের সময় শিশ্ন নিচের দিকে ধনুকের মত বেঁকে যায়। এর ফলে রতিক্রিয়া ও মূত্রত্যাগে অসুবিধা হতে পারে, তবে সন্তান জন্মদানে বিঘ্ন ঘটে না।